[{"text_idx": "#000001", "text": "Ko\u0303ige mainekamad kinnisvaraarendajad on Merko, Liven ja YIT, selgub Kantar Emori septembri lo\u0303pus la\u0308bi viidud kinnisvarabra\u0308ndide uuringust. Positiivse suhtumise tekkel on olulisim ettevo\u0303tte usaldusva\u0308a\u0308rsus, professionaalsus ning kvaliteet."}, {"text_idx": "#000002", "text": "Ja\u0308rgmisena peavad inimesed oluliseks ta\u0308htaegadest kinnipidamist, kliendiso\u0303bralikku teenindust ja pereso\u0303bralikke lahendusi. Uuring ei tundnud huvi u\u0308ksnes maine, vaid ka ettevo\u0303tete tuntuse vastu \u2013 kui ku\u0308siti, millised arendajad inimestele spontaanselt meelde tulevad, ma\u0308rkis 59 protsenti vastanutest Merkot, teisena ja\u0308rgnes Endover (43%) ja kolmandana YIT (31%)."}, {"text_idx": "#000003", "text": "Kantar Emori eksperdi Tauno Ma\u0308ndla so\u0303nul aitasid 600 ku\u0308sitletut ku\u0308ll reastada arendajate tuntuse ja mainekuse, samas pole seni Eestis tehtud uuringuid, mis vo\u0303imaldaks detailsemalt hinnata arendajabra\u0308ndi mo\u0303ju ostuotsuse tegemisel. \u201eHinnatundlikumate ostjate puhul ei pruugi arendaja nimi olla olulisim na\u0308itaja, ku\u0308ll aga hakkab usaldusva\u0308a\u0308rsuse ja tuntuse roll kasvama siis, kui hind pole ainus kriteerium ja inimesed teevad valikuid pealtna\u0308ha samava\u0308a\u0308rsete pakkumiste vahel,\u201c lausus Ma\u0308ndla. \u201eSiis annab arendaja nimi ja maine kindlasti teatud turvatunde.\u201c"}, {"text_idx": "#000004", "text": "Arendajate maine pingerea tippu on Ma\u0308ndla so\u0303nul vo\u0303imalik jo\u0303uda vaid ettevo\u0303tetel, kes teadlikult ja su\u0308steemselt tegelevad positiivsete kliendikogemuste loomisega. \u201eUute korterite omanike ostuja\u0308rgset kogemust kaardistades on na\u0308ha, et selgelt enam ollakse rahul asjadega, mida oli enne ostu vo\u0303imalik terviklikumalt la\u0308bi mo\u0303elda \u2013 na\u0308iteks elukeskkond ja korteri planeering. Rahulolu on aga va\u0308iksem neis ku\u0308simustes, mis avaldusid pa\u0308rast sissekolimist ja on otseselt seotud arendaja vastutusega, olgu see siis vilets ehituskvaliteet vo\u0303i mu\u0308ra ja helide la\u0308bikostumine korterisse.\u201c"}, {"text_idx": "#000005", "text": "Uuringus osales 600 inimest, nende seas oli 267 vastajat, kes kavatsevad osta korteri Tallinna vo\u0303i selle la\u0308hiu\u0308mbruse uusarendusse, aga ka 214 hiljutist ostjat, kes on viimastel aastatel soetanud endale korteri pealinnas vo\u0303i Harjumaal. Lisaks kinnisvaraarendajate tuntusele ning mainele selgitas Kantar Emor va\u0308lja uue kodu otsijate peamised vajadused ning varem endale kodu ostnud inimeste kogemused."}, {"text_idx": "#000006", "text": "Kantar Emor on 1990. aastal loodud teabe- ja uuringuteenuste pakkuja. Ettevo\u0303te kuulub u\u0308leilmsesse turundusteabe kontserni Kantar, mis on maailmas suuruselt teine teabeteenuste kontsern."}, {"text_idx": "#000008", "text": "\u201eEesti tuntuima ja mainekaima kinnisvaraarendaja tiitlid on Merkole ja meie koosto\u0308o\u0308partneritele suur tunnustus. Merko loob terviklikke elukeskkondasid ja kvaliteetseid kodusid, mille u\u0308le vo\u0303ib uhkust tunda ka aastate pa\u0308rast. Ko\u0303rged hinnangud a\u0308sjaste koduostjate seas kinnitavad, et parima kliendikogemuse sihiks seadmine on o\u0303ige tee. Suurimaks tunnustuseks on kliendid, kes ostavad meilt juba mitmendat kodu ja soovitavad Merkot ka so\u0303pradele. Panustame koduostja jaoks olulistele teguritele \u2013 hea planeering, atraktiivne asukoht, usaldusva\u0308a\u0308rsus, professionaalsus ja kvaliteet.\u201c"}, {"text_idx": "#000009", "text": "\u200bLiveni tegevjuhi Andero Lauri kommentaar uuringu tulemustele:"}, {"text_idx": "#000010", "text": "\u201cLiveni eesma\u0308rk ei ole meeldida paljudele, vaid pigem meeldida va\u0308hestele, aga olla see-eest nende ta\u0308ielik lemmik. Siiani on meil see o\u0303nnestunud, koduostjad soovitavad Livenit meeleldi ka oma so\u0303pradele ja tuttavatele. Saime Kantar Emori uuringust kinnituse, et meist arvatakse va\u0308ga ha\u0308sti.\u201c"}, {"text_idx": "#000011", "text": "Soovid olla kursis kinnisvaraturul toimuvaga:"}, {"text_idx": "#000012", "text": "E-mail* Kinnitan, et olen tutvunud ja no\u0303ustunud privaatsustingimustegaJAH, soovin olla kursis kinnisvarateemaliste uudistega ja annan no\u0303usoleku to\u0308o\u0308delda oma isikuandmeid* JAH, soovin olla kursis kinnisvarateemaliste uudistega ja annan no\u0303usoleku to\u0308o\u0308delda oma isikuandmeidTutvun privaatsuspoliitikaga siit!PhoneThis field is for validation purposes and should be left unchanged."}, {"text_idx": "#000013", "text": "JAH, soovin olla kursis kinnisvarateemaliste uudistega ja annan no\u0303usoleku to\u0308o\u0308delda oma isikuandmeid"}, {"text_idx": "#000014", "text": "Vaata silmapaistvamaid mu\u0308u\u0308gis olevaid suvilaid Eesti saartelOled otsustanud oma korteri u\u0308u\u0308rile anda. Mida sa selleks tegema pead?Puudusi varjates vo\u0303tab kinnisvaramu\u0308u\u0308ja riskiVaata, kes olid aprillikuus parimad maakleridTOP 10 kinnisvarakuulutused, aprill 2018Vaata, kes olid maikuus parimad maakleridKuidas oma korter vo\u0303i maja enne ostuhuviliste saabumist korda seadaKorteri vo\u0303i maja u\u0308u\u0308rimine Kontrollnimekiri u\u0308u\u0308rnikule7 asja, mida enne kinnisvarakuulutuse u\u0308lespanekut tehaKevadine suurpuhastus lihtsalt ja kergelt"}]